Diari Oficial de la Generalitat Valenciana


Sumari del DOGV 201, del 08-11-1984 (1984/803561)

ORDRE de 24 d'octubre de 1984, de la Conselleria d'Indústria, Comerç i Turisme, sobre concurs de subvencions per a la potenciació d'estructures d'oferta Turística.
-------------------------------------------------------------------------------------------------------------------------------------------------------------------

### Dades del document

Número de DOGV
:   201

Data del DOGV
:   08-11-1984

Secció del DOGV
:   ALTRES DISPOSICIONS

Número del document
:   1984/803561


Data del document
:   24-10-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 24 d'octubre de 1984, de la Conselleria d'Indústria, Comerç i Turisme, sobre concurs de subvencions per a la potenciació d'estructures d'oferta turística.  
Els "campings" estan subjectes en l'actualitat a un procés d'adaptació a les noves tècniques que, per exigències cada vegada majors de la demanda, precisen d'importants renovacions amb el fi de reformar i modernitzar aquest tipus d'instal·lacions, atenent les necessitats i gustos de llurs usuaris.   
D'altra banda, hauran de promoure's per tal d'impedir qualsevol alteració de la natura, a través de les escaients obres d'infrastructura.   
En conseqüència, disposant de les dotacions pressupostàries corresponents i d'acord amb les competències assignades per Decret 21/84 de 21 d'agost del Consell de la Generalitat Valenciana, aquesta Conselleria ha disposat:   
Article 1.r  
1. Es convoca concurs públic de subvencions per un import de 3.794.448 pessetes (tres milions set-centes noranta-quatre mil quatre-centes quaranta-vuit pessetes) amb destí a la modernització i millora dels campaments públics ja existents en el territori de la Comunitat Valenciana.   
2. Constitueixen objectius del present concurs:   
a) La instal·lació d'estacions depuradores per a residuals i de trituració de fem. amb capacitat suficient per a les necessitats de l'establiment.   
b) La implantació i millora d'instal·lacions per a l'abastiment d'aigües.   
c) Les instal·lacions especials per a suministraments de caravanes (electricitat, aigües, i evacuació d'aquestes).   
d) La creació d'instal·lacions que faciliten la pràctica d'activitats esportives i de recreació per als clients i que, no sent exigibles reglamentàriament , suposen una millora en la prestació de serveis.   
e) Qualsevol altra obra o realització que supuse una millora de les instal·lacions o serveis de l'establiment.   
Article 2.n  
Les ajudes econòmiques hauran de destinar-se necessàriament a la realització d'obres d'inversió real o a l'adquisició de béns d'equipament que constitueixen directament o indirectament base per a la consecució dels fins programats.   
Article 3.r  
Els adjudicataris del concurs tindran dret a una ajuda econòmica que en cap cos excedirà del 30 % del pressupost de la inversió a realitzar aprovada per la Direcció General de Turisme.   
Article 4.t  
1. Les instàncies, dirigides al Conseller d'Indústria, Comerç i Turisme hauran de presentar-se dins del termini de 20 dies naturals a partir de la publicació d'aquesta Ordre en el Diari Oficial de la Generalitat Valenciana, a través dels Serveis Territorials de Turisme o per qualsevol dels mitjans establerts en l'article 66 de la Llei de Procediment Administratiu.   
2. En la instància es farà constar:   
a) Nom, cognom, domicili, número del Document Nacional d?identitat si es tracto d'una persona física i número de identificació fiscal si es tracto de una persona jurídica.   
b) Descripció de les inversions que es pretenen realitzar, llur quantificació i el fi a què han de destinar-se.   
c) Títol o poder bastant, en el seu cos, atorgat a favor de la persona que formula la petició.   
d) Document acreditatiu, en el seu cos, de la constitució de la societat i estatuts d'aquesta.   
e) Títol de propietat sobre el solar o immoble o en el seu defecte document que en garantitze la disponibilitat pel sol·licitant, per tal de realitzar les obres o instal·lacions projectades.   
f) Programa d'execució amb assenyalament de dates previstes per a la terminació del projecte d'inversió.   
Avantprojecte bàsic de la construcció amb especificació dels requisits mínims d'infraestructura de conformitat amb les prescripcions del Decret 3787/1970, de 19 de desembre, si així ho exigeix l?índole del projecte.   
g) Quan siga necessari, tenint en compte el destí de la subvenció sol·licitada, avantprojecte integrat per: memòria, plans i pressupost amb indicació, en el seu cos del cost aproximat del metre quadrat construït i/o pressupost de les coses suministradores quan es tracte de l'adquisició de béns d'equip.   
3. La Conselleria d'Indústria, Comerç i Turisme podrà recaptar del sol·licitant l'aportació de qualssevol altres dades o documents complementaris que estime necessaris.   
4. Els Serveis Territorials de Turisme trametran a la Direcció General de Turisme, en el termini màxim de deu dies naturals, comptats des de la recepció de tots els documents exigits, els expedients complets, acompanyant en cadascun el corresponent informe, en el qual es faça constar les motivacions que justifiquen la conveniència d'atorgar els beneficis sol·licitats.   
Article 5.é  
Rebuda la documentació en la Direcció General de Turisme, aquesta, amb els informes i assessoraments previs que estime oportú recaptar, traslladarà les sol·licituds a una comissió qualificadora que, després d'examinades, realitzarà l'oportuna proposta de resolució del concurs.   
La resolució del concurs correspondrà al Conseller d?Indústria, Comerç i Turisme a proposta de la Comissió Qualificadora. Dita resolució fixarà la quantia de les ajudes concedides.   
La resolució del concurs es publicarà en el Diari Oficial de la Generalitat Valenciana.   
Article 6.é  
La Comissió a què es refereix l'article anterior, serà presidida pel Director General de Turisme, i integrada per tres vocals nomenats entre els funcionaris de la Direcció General i els Serveis Territorials de Turisme de les tres províncies de la Comunitat Valenciana.   
Article 7.é  
1. Per la Direcció General de Turisme, es procedirà a la formalització de la subvenció concedida, havent-ne de quedar constància de la recepció en document firmat pel beneficiari.   
2. Per tal de fer efectiva la subvenció serà necessària la presentació prèvia pels beneficiaris d'un aval bancari solidari en el qual explícitament l'entitat avalista renuncie als drets d'exclusió, divisió i sanejament i que cobresca l'import de la subvenció concedida més els interessos corresponents al tipus bàsic del Banc d'Espanya, durant el període comprés entre el lliurament de la subvenció i la seua devolució i en cos d'incompliment o execució d'aquest, i tindrà vigència fins que l'Administració en permeta la cancel·lació per compliment de la finalitat o per execució d'aquest.   
3. L'incompliment de la finalitat determinarà el reintegrament de la subvenció o en el seu cas, l'execució de l'aval bancari d'afiançament, i es calcularan els interessos per resolució motivada que tindrà força executiva immediata.   
Article 8.é  
La documentació provatòria, que haurà de trametre's a la Direcció General, consistirà en una certificació que, prèvia l'oportuna inspecció tècnica, expedirà el Servei Territorial de Turisme corresponent i en la qual conste que la inversió ha estat realitzada o correspon als fins per als quals fou atorgada. Aquesta documentació, una vegada conformada per la Direcció General, donarà lloc a la cancel·lació de l'aval bancari.   
Article 9.é  
Les obres, instal·lacions o adquisicions per a les quals s'atorguen les ajudes econòmiques, hauran d'acabar-se en el termini màxim d'un any, a partir del lliurament efectiu de la subvenció. Sols per raons justificades, la Direcció General podrà ampliar l'esmentat termini, per la qual cosa l'interessat haurà de sol·licitar la prórroga que precise abans de finalitzat el termini anteriorment establert, exposant els motius que la facen necessària.   
DISPOSICIONS FINALS  
Primera  
Es faculta el Director General de Turisme per dictar les instruccions i adoptar les mesures que considere adients per al desenvolupament, interpretació i aplicació del que estableix la present Ordre.   
Segona  
La present Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 24 d'octubre de 1984.   
El Conseller d?indústria. Comerç i Turisme,  
SEGUNDO BRU I PARRA